William Lawes

William Lawes (døypt 1. mai 1602 i Salisbury/Wiltshire; død 24. september 1645) var ein engelsk komponist og musikar.

 Liv 
William Lawes blei fødd på slutten av april 1602 og døypt 1. mai same år. Far til William var kantor ved Salisbury Cathedral og broren, Henry, var òg ein kjend komponist.

Edward Seymour, Earl of Hertford var mesén for William Lawes og takka vere han fekk William gå i lære hos John Cooper. Truleg formidla Cooper kontakt mellom den unge Lawes og Charles, Prince of Wales. Då prinsen kom på den engelske trona som kong Charles I, fekk både William og den eldre broren, Henry, postar ved hoffet. William blei i 1635 utnemnd til musician in ordinary for lutes and voices, men hadde skrive musikk for hoffet før dette òg. Han var tilsett ved det kongelege hoffet heile resten av levetida si.

Kong Charles låg i strid med Parlamentet, og den enda i den engelske borgarkrigen. Lawes slutta seg då til rojalisthæren og fekk plass i  livgarden til kongen. Dette blei gjort for å halde han utanfor fare, men den 24. september 1645 han blei likevel skoten av ein «roundhead» under den kaotiske tilbaketrekkinga då rojalistane blei slått ved Battle of Rowton Heath nær Chester. Kongen sørgde over slektningen sin, Bernard Stuart, som fall i det same slaget, men fann plass til å arrangere ei minnehøgtid for Lawes, der han ser ut til å ha gjeve Lawes tittelen «Father of Musick».Pinto, David. "Lawes, William, §1: Life", Grove Music Online, ed. L. Macy, grovemusic.com. Thomas Jordan slutta epitafen sin over William Lawes med eit ordspel på det faktum at Lawes vart drepen av motstandarar av eit kongedømme av Guds nåde:

«Will. Lawes was slain by such whose wills were laws.»

 Musikk 
William Lawes skreiv verdsleg musikk og songar for hoff-maskeradane, og hymner og motettar for dei private gudstenestene til kongen. I dag er Lawes mest kjend for dei sublime suitane sine for gambeconsorts med mellom tre og seks instrument og for lyra viol-musikken. 

Eit karakteristisk trekk ved musikken til Lawes er temakonstruksjonar som han bygger opp frå små motivceller og så omarbeider kontrapunktisk, eit trekk som peikar framover i musikkhistoria. Ein overstrømmande, ofte sterkt kromatisk harmonikk er eit anna kjenneteikn. I sonatane (Fantasy Sonatas) for ein eller to fiolinar, bassgambe og klaviaturinstrument, utvikla Lawes ein instrumentalt orientert stemmeføring der dei ulike instrumenta overtek og fører vidare melodilinja. Dette er ein forløpar for det som i klassisismen blir kalla gjennombrote arbeid.

Lawes var framom si eiga tid og i lang tid etter at han døydde, og blei neglisjert i fleire hundre år. Først i dei seinare åra er det blitt mogleg å høyre musikken hans igjen.

 Litteratur 
 D. Pinto, For ye violls: The consort and dance music of William Lawes, Fretwork 1995; ISBN 1-898131-04-X
 Notat på CD'ane i diskografien.
 Utdrag av Murray Lefkowitz'  biografi om  Lawes (1960) 
 Lefkowitz, M., William Lawes, Routledge and Kegan Paul, 1960
 William Lawes  på goldbergweb.com

 Diskografi 
For ye violls: Consort setts in 5 & 6 parts, Fretwork & Paul Nicholson; Virgin Classics 91187-2; 1991
Sonatas for violin, bass viol and organ , London Baroque; Harmonia Mundi  HMA 1901493; 1994
Fantasia Suites for two violins, bass viol and organ, The Purcell Quartet; Chandos CHAN0552, 1994
Royall Consort Suites , The Purcell Quartet with Nigel North & Paul O'Dette; Chandos CHAN0584/5,  1995
Consort Music for Viols, Lutes and Theorbos , The Rose Consort of Viols, Timothy Roberts, Jacob Heringman & David Miller; Naxos 8.550601; 1995
Royall Consort Suites vol 1, The Greate Consort; Gaudeamus CD GAU146, 1995
Concord is conquer'd: Consort setts for 5 & 6 viols. 4 Herrick songs. Pieces for lyra viol, Fretwork, Catherine Bott, Richard Boothby & Paul Nicholson; Virgin Classics 5451472; 1995
Royall Consort Suites vol 2, The Greate Consort; CD GAU147, 1997 
The Royal Consort & lute songs, René Jacobs, Sigiswald Kuijken, Lucy van Dael, Wieland Kuijken, Toyohiko Satoh, Edward Witsenbug, Gustav Leonhardt; Sony Classical 1997
Fantazia suites for violin, bass viol and organ, Music's Re-creation; Centaur CRC 2385; 1998
Suites pour une et trois lyra-violes, Jonathan Dunford, Sylvia Abramowicz & Sylvia Moquet; Adès 465 607-2; 1998
Consorts in four and five parts, Phantasm & Sarah Cunningham; Channel Classics CCS 15698; 2000
Consorts in six parts, Phantasm, Susanne Braumann & Varpu Haavisto; Channel Classics CCS 17498; 2002
Consort Sets in Five & Six Parts, Jordi Savall - Hespèrion XXI - Alia Vox 9823 A+BClassicalacarte
Consort sets in five & six parts, Hespèrion XXI, Alia Vox AV9823A, AV9823B; 2002
Knock'd on the head: William Lawes, music for viols, Concordia, Metronome MET CD 1045; 2002
 William Lawes: In loving memory. Musica Oscura 070972-2

 Referansar 

 Bakgrunnsstoff 




Kategori:Barokkomponistar
Kategori:Engelske komponistar
Kategori:Folk frå Salisbury
Kategori:Fødde i 1602
Kategori:Døde i 1645
Kategori:Døde den 24. september